CELEX: 62020CN0340
Language: sk
Date: 2020-07-24 00:00:00
Title: Vec C-340/20: Návrh na začatie prejudiciálneho konania, ktorý podal Cour de cassation (Francúzsko) 24. júla 2020 – Bank Sepah/Overseas Financial Limited, Oaktree Finance Limited

12.10.2020   
            
            
               SK
            
            
               Úradný vestník Európskej únie
            
            
               C 339/4
            
         
      Návrh na začatie prejudiciálneho konania, ktorý podal Cour de cassation (Francúzsko) 24. júla 2020 – Bank Sepah/Overseas Financial Limited, Oaktree Finance Limited
      (Vec C-340/20)
      (2020/C 339/05)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour de cassation
      
         Účastníci konania pred vnútroštátnym súdom
      
      
         Žalobca: Bank Sepah
      
         Žalované: Overseas Financial Limited, Oaktree Finance Limited
      
         za účasti: Procureur général près la Cour de cassation
      
         Prejudiciálne otázky
      
      
                  1.
               
               
                  Majú sa článok 1 písm. h) a j) a článok 7 ods. 1 nariadenia (ES) č. 423/2007 (1), článok 1 písm. i) a h) a článok 16 ods. 1 nariadenia (EÚ) č. 961/2010 (2), ako aj článok 1 písm. k) a j) a článok 23 ods. 1 nariadenia (EÚ) č. 267/2012 (3) vykladať v tom zmysle, že bránia tomu, aby sa bez predchádzajúceho povolenia príslušného vnútroštátneho orgánu vykonalo na zmrazenom majetku také opatrenie, ktoré nemá atributívny účinok a akým je záložné právo alebo zabezpečovacie opatrenie na zaistenie pohľadávok upravené vo francúzskom občianskom a exekučnom poriadku?
               
            
                  2.
               
               
                  Je na účely odpovede na prvú otázku relevantné, že dôvod vzniku pohľadávky, ktorá sa má vymáhať voči osobe alebo subjektu, ktorého majetok je zmrazený, nesúvisí s iránskym jadrovým a balistickým programom, ktorý predchádzal rezolúcii Bezpečnostnej rady Organizácie Spojených národov č. 1737 (2006) z 23. decembra 2006?
               
            
         (1)  Nariadenie Rady (ES) č. 423/2007 z 19. apríla 2007 o reštriktívnych opatreniach voči Iránu (Ú. v. EÚ L 103, 2007, s. 1).
      
         (2)  Nariadenie Rady (EÚ) č. 961/2010 z 25. októbra 2010 o reštriktívnych opatreniach voči Iránu, ktorým sa zrušuje nariadenie (ES) č. 423/2007 (Ú. v. EÚ L 281, 2010, s. 1).
      
         (3)  Nariadenie Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, 2012, s. 1).